Lav et referat af nedenstående tekst:

Tekst:
Patienterne i Thy er lige så forskellige, som de er alle andre steder i landet, men der er alligevel forskel på kulturen. Det oplever Jens Tilma, der er ved at uddanne sig til praktiserende læge i Thy. - Det kan godt være svært at sætte ord på, hvad forskellen er, men her er nok en tendens til, at man går lidt længere og putter med noget, før man går til lægen. Derfor kan vi også godt regne med at skulle tage folk meget seriøst, når de først kommer til lægen, siger han. Jens Tilma er en af de unge læger, som TV MIDTVEST følger i programserien Lægeløftet i Thy. Han har også arbejdet som læge i Region Syddanmark og Region Midtjylland, før han flyttede til Lild nær Frøstrup med sin familie. - I Thy giver det mening at være praktiserende læge, fordi det arbejde, vi laver, er meningsfuldt. Nogle steder hører man, at de praktiserende læger føler sig lidt som et ekspeditionskontor for patienter, der gerne vil videre til en speciallæge eller et sygehus, men her får vi lov til at lave vores lægearbejde så langt hen ad vejen, som man kan i almen praksis, siger Jens Tilma, der er tilknyttet Toldbodlægerne i Thisted. - Vores patienter er generelt set sygere Sara Søndergaard, der ligeledes er ved at uddanne sig til praktiserende læge, ser også andre væsentlige karakteristika ved lægegerningen i Thy. - Vores patienter er generelt set sygere, end de er andre steder. De er også ældre og mere sårbare. Det kan man se på ren statistik, siger hun. Sara Søndergaard bor i Vorupør og er tilknyttet Lægerne i Hanstholm. - Det er klart, at der er stor forskel på at have en praksis i Thy og at have en praksis for eksempel inde midt i Aarhus, hvor patienterne primært er unge studerende, der ikke fejler det helt vilde. Så på den måde synes jeg, det giver rigtig god mening at være læge i Thy, og vi flytter en masse sundhed hver eneste dag, siger hun. Mød Jens Tilma, Sara Søndergaard og andre unge læger i programserien Lægeløftet i Thy , hvor TV MIDTVEST sætter fokus på, hvordan Thy har formået at vende udviklingen, så den lægemangel, der tidligere har plaget området, om få år ser ud til at ende i et decideret overskud af praktiserende læger.

Referat:
Det er på flere måder en anderledes opgave at være praktiserende læge i Thy end i andre dele af landet, oplever den kommende generation af praktiserende læger, der glæder sig over at kunne starte deres lægeliv netop her.